Pritisak na nezavisnost | NDNV\nSavet Republičke radiodifuzne agencije ocenio je kao “pritisak na svoju nezavisnost” konferenciju za novinare na kojoj su predstavnici NUNS-a, ANEM-a i “Nezavisnosti” kritikovali predlog izmena Zakona o radiodifuziji. Savet je naveo u saopštenju da je bio prisiljen da inicira te izmene zbog toga što postojeći zakon koji su, kako piše, “po sopstvenim merilima kreirale interesne grupe okupljene oko ANEM-a i NUNS-a, ne može da funkcioniše u praksi”, jer je “izričito loše napisan i kontradiktoran”. Savet je naveo i da je rok za privatizaciju lokalnih elektronskih medija produžen da bi se “ostavio širi manevarski prostor” i da, pošto za tri godine po zakonu nije privatizovana nijedna od 113 radio i TV stanica kojima je osnivač lokalna samouprava, “nije realno očekivati” da se to pod istim uslovima učini za godinu dana. Savet je ocenio protivustavnim da njegov član, izabran ispred Skupštine Vojvodine, ima pravo veta. Savet je ocenio da bi njegov rad “bio doveden u apsurdnu situaciju pošto tim vetom trenutno raspolaže čovek koji se nalazi pod istragom zbog sumnje da je zloupotrebio službeni položaj”. U vezi s procedurom dodele mandata, Savet je naveo da je procedura bila sporna i u prvobitnoj verziji zakona i da je predložena izmena uočenih kontradiktornosti. Povodom kritika zbog uvođenja pretplate za RTS, Savet je ocenio kao “potpuno jasno da nema javnog servisa bez javnih izvora finansiranja”, a tvrdnje da RTS treba prvo transformisati u javni servis, pa onda naplaćivati pretplati, odbacio kao “potpuno besmislene”. “Osim toga, Savet smatra da poslovni moral ANEM-a kao udruženja radio i TV stanica koje su tržišni konkurenti RTS-u, ne bi trebalo da dozvoljava mešanje u unutrašnju organizaciju i tranformaciju RTS-a u javni radiodifuzni servis. ANEM i NUNS još jednom providnom taktikom deklarativnog zalaganja, a faktičke opstrukcije, pokušavaju da spreče transformaciju RTS-a u javni servis”, piše u saopštenju.


Crna Gora protiv prvaka svijeta | onogošt.me\nCrna Gora protiv prvaka svijeta\nOdbojkaška reprezentacija Crne Gore igraće danas protiv Poljske četvti meč na svom premijernom nastupu na Evropskom prvenstvu.\nIzabranici Veljka Bašića upisali su jednu pobjedu i dva poraza, što im i dalje daje nadu da mogu izboriti plasman u osminu finala. Međutim, u današnjem duelu su šanse najminimalnije, pošto crnogorski odbojkaši protiv sebe imaju aktuelnog šampiona sviijeta.\nPoljaci su takođe odigrali tri meča, ostvarili tri pobjede i izgubili samo jedan set, na startu takmičenja od Estonije. Savladali su u derbiju grupe domaćina Holandiju, juče su bili bolji od Češke, pa i u današnjem meču važe za apsolutnog favorita.\nDuel između Crne Gore i Poljske igra se od 17h, a u okviru grupe D, večeras od 20h još igraju Holandija i Estonija.


5 najboljih vila na destinaciji Herdwangen-Schönach, GER | Booking.com\nGER 8 831 smeštajni objekat\nBaden- Virtemberg 245 smeštajnih objekata\nNajbolje vile u gradu Herdwangen-Schönach\nTražite savršen odmor? Posetioci destinacije Herdwangen-Schönach dali su ocenu dobro.\nVile u gradu Herdwangen-Schönach\nDruge vrste smeštaja u gradu Herdwangen-Schönach:\nHoteli Apartmani Smeštaji za odmor\n5 najboljih vila na destinaciji Herdwangen-Schönach, GER\nFerienhaus "In der Natur" Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nSve vile: Herdwangen-Schönach\nTraži vile u gradu Herdwangen-Schönach\nHoteli - Herdwangen-Schönach


Priznale:Zlatne devojke na Evropskom prvenstvu ludovale uz pesmu „Alkohol“! – Poznati.info\nDobro je poznato da sportisti, što u krajnjem slučaju i ne kriju, obožavaju narodnu muziku. U današnje vreme bi se pre moglo reći modernu muziku, obzirom da većina pesama koje snimaju naši pevači ne pripada pravom narodnom ritmu, nego više pop muzici.\nDokaz za ovo su i zlatne košarkašice iz Srbije, koje su u emisiji „Ami G Show“ uživale uz pesmu Maye Berović, a posebno su bile oduševljene pesmom „Alkohol“, koju je Maya prošle godine izvela na Pinkovom festivalu i koja je za kratko vreme postala veliki hit.\n„Ja ne znam pevača koji ne bi bio ponosan na činjenicu da tako uspešne devojke vole njihovu pesmu. Košarkašice su u emisiji priznale da im je pesma „Alkohol“ bila kao himna pred Evropsko prvenstvo i da su je slušali milion puta pred utakmice. Naravno da je to velika čast jednom pevaču, a posebno ako se uzme obzir da tu pesmu na nastupima pevam po nekoliko puta i zaista je veliki hit“ – rekla nam je Maya.\nZlatne devojke su na kraju emisije specijalno tražile od Maye da im tu pesmu odpeva, pa su joj se u jednom trenutku pridružile na bini i zaigrale sa njom.\nAutro: Goran, Foto: Facebook


VojvodinaCafe - Jedinstveni informacioni sistem za visoke škole\nJedinstveni informacioni sistem za visoke škole\nVest objavljena: 04.07.2014 09:31\nFakultet tehničkih nauka u Novom sadu izradio je jedinstven kompjuterski program za visokoškolske ustanove. Taj program će omogućiti kvalitetniju analizu, izveštaje i razmenu podataka između Pokrajinskog sekretarijata za nauku i tehnološki razvoj i tih ustanova u Vojvodini.\nSoftver će omogućiti i uvid u akreditovane studijske programe, spisak zaposlenih i njihovih zvanja, broj studenta i odstupanje tog broja od predviđenog dozvolom za rad i konkursom.\n- Moći ćemo brzo da reagujemo ako nešto od toga nije u odgovarajućim granicama. Visokoškolske ustanove će moći da ažuriraju podatke, i ovo će olakšati nadzor nad njima i korektnosti njihovog rada - rekao je na predstavljanju softvera zamenik pokrajinskog sekretara za nauku i tehnološki razvoj Goran Stojanović.\nStojanović je podsetio da u sektoru nauke već postoji karton naučnih radnika na teritoriji Vojvodine, koji im omogućava da redovno ažuriraju svoje naučne radove.\n- Zahvaljujući tome, sada smo u projektu citiranosti za naučne istraživače i radnike. Slično se želi ostvariti i u sektoru visokog obrazovanja u svim visokoškolskim ustanovama bilo da ih finansira država ili su privatne - dodao je on.\nStojanović je dodao da je sektor visokog obrazovanja u Vojvodini jedan od najbolje uređenih u Srbiji, i da će novi softer doprineti tome.


Leskovac je prvi po broju đaka koji uče makedonski jezik - Televizija Leskovac\nLeskovac je prvi po broju đaka koji uče makedonski jezik\nU Leskovačkom kulturnom centru, Makedonska nacionalna zajednica izvela je dvojezičnu predstavu „Veliki princ“, za učenike osnovnih škola „Kosta Stamenković“ iz Leskovca i „Bora Stanković“ iz Bogojevca. Inače, grad Leskovac je, po broju đaka koji izučavaju makedonski jezik, prvi u Srbiji.\nNa teritoriji grada, jedino u osnovnim školama „Kosta Stamenković“ i „Bora Stanković“, postoji mogućnost učenja makedonskog jezika, a tu priliku za sada koristi 161 đak, rekla je Ivana Cvetković, član Saveta Makedonske nacionalne zajednice u Republici Srbiji.\nOna je podsetila i da su na republičkom kvizu na makedonskom jeziku, održanom u Nišu, učenici leskovačke Osnovne škole „Kosta Stamenković“ osvojili prvo mesto.\nInače, u Srbiji oko 300 đaka uči makedonski jezik.\nTags: Grad Leskovac, LESKOVAČKI KULTURNI CENTAR, Makedonska nacionalna zajednica, makedonski jezik, OŠ "Bora Stanković" Bogojevce, OŠ "Kosta Stamenković"\nEPUS realizovao projekat preduzetničke obuke i stručne prakse za mlade\nPanorama, petak 22. novembar


Turska reagovala na odluke EU-a: To je licemjerstvo – Visokoin.com\nTurska reagovala na odluke EU-a: To je licemjerstvo\n· 27. Juna 2018. ·0\nMinistarstvo vanjskih poslova Republike Turske osudilo je posljednju odluku Vijeća za opće poslove Evropske unije (EU) i stav Evropske unije ocijenilo licemjernim i nedosljednim.\nU pisanoj reakciji Ministarstva se navodi kako je dio odluka koje se odnose na Tursku, a koje je na jučerašnjoj sjednici usvojilo Vijeće za opće poslove EU-a, još jednom pokazalo da je odnos EU-a prema Turskoj pun predrasuda i neadekvatan.\nU saopćenju se također navodi kako je za Tursku apsolutno neprihvatljivo to što posljednjom odlukom Vijeće EU-a za nastavak procesa pridruživanje Turske želi uvesti nove besmislene uzročno-posljedične uvjete.\n“Također je besmisleno da se uvjetuje i revidiranje Carinske unije koja će biti od koristi i Turskoj i Evropskoj uniji”, navodi se u saopćenju turskog Ministarstva vanjskih poslova.\nVijeće za opšte poslove EU-a jučer je pohvalilo Tursku zbog zbrinjavanja 3,5 miliona sirijskih izbjeglica, ali i kritiziralo i pozvalo Tursku da otkloni nedostatke u vladavini prava i poštivanju osnovnih ljudskih prava u toj zemlji. Vijeće je također osudilo i nelegalnim ocijenilo turske aktivnosti u Egejskom moru i na istoku Mediterana.\nIstičući kako je proces pregovora o pridruživanju Turske Uniji u datim okolnostima u zastoju, u odluci Vijeća se navodi kako u tim okolnostima na dnevnom redu neće biti otvaranje novih poglavlja u pregovorima, niti revidiranja sporazuma o Carinskoj uniji.


Apple pravi dva najveća vetroparka na svijetu - BIGportal.ba\nApple pravi dva najveća vetroparka na svijetu\n5 Septembra, 2020 5 Septembra, 2020 065\nApple je objavio da će napraviti dva najveća vetroparka na svetu, u Esbjergu u Danskoj, a sve u cilju investiranja u obnovljivu energiju.\nApple je saopštio da bi 200m visoke turbine, trebalo da proizvode 62 Gw/h energije svake godine, što je prema saopštenju ove kompanije, dovoljno da napaja skoro 20.000 domova. Ti vetroparkovi će poslužiti i kao eksperimentalni poligon za vetroturbine budućnosti.\nStruja koja će se proizvoditi u Esbjergu, namenjena je za Apple-ov data centar u Viborgu na severozapadu Danske. Uz pomoć tog data centra, funkcionišu App Store, Apple Music, iMessage, Siri i drugi servisi u Evropi. Prošlog meseca, Apple je objavio da želi da postane kompanija koja u radu svojih centara ne koristi energiju ugljenik do 2030. godine, a investicija u vetroturbine, trebalo da pomogne kompaniji na tom putu.\nIzvor: Mac Rumors/PCPress\nWindows Defender poslije novog ažuriranja može da preuzima viruse


Датум: 24. Februar 2021 13:23 Категорија: Новости\nMeđunarodna dečja izložba lepih umetnosti „Lidice 2020“ je i ove godine privukla veliku pažnju mladih umetnica i umetnika. Od više preko 30 hiljada pristiglih radova, iz Srbije je u Lidice poslato ukupno 558 radova. Stručni žiri je nagradio ukupno 6 radova dece iz Srbije, dodelivši im jednu medalju „Ruža Lidica“ i pet priznanja. Taisa Deljanin iz Bele Crkve, učenica OŠ „Dositej Obradović“ osvojila je medalju „Ruža Lidica“.\nAkademska slikarka Tereza Stamenković ističe da je tema prošlogodišnjeg konkursa „Lidice 2020“ bio zavičaj i da je Taisa odlučila da kreira pticu sastavljenu kao skulpturu od drveta pronađenog na obali Dunava i šumu sastavljenu od perja tih ptica, što ovaj rad ubraju u savremenu umetnost.\n„Presrećna sam zbog ove nagrade i smatram da svaki učenik treba da ima priliku da učestvuje na ovakvom takmičenju i žao mi je što se više nagrade ne dodeljuje jer je ovo prevelika sreća, radost nepisiva. Jednog dana nastavnica Tereza došla je u učionicu i rekla nam je da treba da uradimo radove koji bi se slali u Češku na ovaj konkurs. Ja sam u prvom trenutku pomislila – uradiću svakako jedan rad, ali nisam mogla ni da pretpostavim da će moj rad dobiti ovu nagradu“ – rekla je Taisa.\nTaisa kaže da bi svi trebalo da se okrenemo više našem zavičaju, da nam naše rodno mesto bude inspiracija, jer zavičaj ostaje uvek uz nas i u našem sećanju.\nS obzirom na trenutnu epidemiološku situaciju, nažalost, ove godine za nagrađenu decu i pedagoge nije orgaznizovan prijem u Ambasadi Češke Republike u Beogradu, ali je za Taisu u školi organizovana dodela nagrade gde su pored direktora škole Andriana Juge bile i Jasmina Turturea, članica saveta za obrazovanje opštine Bela Crkva i Ljiljana Stehlik, predsednica Nacionalnog saveta češke nacionalne manjine.\n„Taisa je jedna svestrana devojčica, imala sam tu privilegiju da raste uz mene, kako ovde u školi, tako i u „Školi plus“ gde je pokazivala svestranost i darovitost na sve načine. Mi posebno negujemo stvaralaštvo mladih, a bez dobre saradnje OŠ „Dositej Obradović“, „Škole plus“ i lokalne samouprave opštine Bela Crkva nije moguće ostvariti ovako dobre rezultate. Upravo je ta nit koja nas spaja omogućila da uvek podržavamo našu decu na pravi način, da ih usmeravamo i da se zajedno radujemo ovakovom uspehu“ – ističe Jasmina Turturea, članica odbora za obrazovanje Opštine Bela Crkva.\nNacionalni savet Čeha posebno neguje rad sa decom i mladima, a s obzirom na veliki broj Taisinih likovnih radova u planu je i njena prva samostalna izložba.\n„Ovo je dobar pokazatelj kako su naša deca pokretači lokalnih aktivnosti i akcija, a Taisa nas je svojom idejom podstakla da Nacionalni savet podrži i bude suorganizator njene samostalne izložbe. To može da bude i dodatni podstrek mladima da se uključe u aktivnosti Saveta i ja bih iskoritila ovu priliku da ih pozovem da nam se obrate sa svojim inovativnim idejama“ – rekla je Ljiljana Stehlik, predsednica Nacionalonog saveta češke nacionalne manjine.\nTaisi sve čestitke uz želje da se i u budućnosti bavi umetnošću i postižu ovakve uspehe.


Kosovo: Parlament u sredu glasa o novoj Vladi\nIz Parlamenta Kosova je najavljeno da će u sredu u 11:00 (po lokalnom vremenu) biti održano vanredno zasedanje na kome će se glasati o novoj Vladi Kosova, posle odluke Ustavnog suda o legitimnosti odluke predsednika Hašima Tačija da Avdullahu Hotiju dodeli mandat za formiranje Vlade.\n„Na zahtev 61 poslanika, Skupština Republike Kosovo sastaće se sutra u 11:00 na vanrednoj sednici, sa samo jednom tačkom dnevnog reda: Izbor Vlade Republike Kosovo“, napominje se u sopštenju Parlamenta. Odluka je donesena posle današnjeg sastanka predsedništva Parlamenta.\nLider parlamentarne grupe DSK-a Arben Gashi, koji je u ponedeljak podneo zahtev za hitno zasedanje parlamenta, rekao je da koalicija na čijem je čelu LDK ima dovoljno glasova za formiranje nove Vlade. Gashi je podnio zahtev nakon što je Ustavni sud Kosova u ponedeljak donio konačnu odluku kojom je potvrdio da uredba predsednika Hashima Thacija da dodieli mandat Avdullahu Hotiju nije protivustavna. Dekret predsednika na sudu je osporio Pokret Samoopredelenje, koji je pozvao na vanredne izbore posle pada Vlade njihovog lidera Albina Kurtija, nakon što joj je u Parlamentu izglasano nepoverenje 25. marta. / Ibna


MUP formirao Nacionalni fudbalsko-informacioni centar : Nadlanu.com\nObjavljeno 24. maja 2011. / 10:04:46\nBEOGRAD, 24. maja 2011. (Beta) - Ministarstvo unutrašnjih poslova (MUP) Srbije osnovalo je Nacionalni fudbalsko-informacioni centar u čijoj bazi podataka je nekoliko stotina imena najekstremnijih navijača, piše u utorak beogradski "Blic".\nReč je o navijačima koji su prekršajno ili krivično kažnjavani zbog nasilničkog ponašanja na utakmicama, a u bazu su već uneti podaci Ivana Bogdanova, predvodnika nemira u Djenovi prošlog oktobra pred utakmicu fudbalskih reprezentacija Italije i Srbije.\n"Blic" piše da će osim imena navijača u bazi biti i podaci o stadionima, komesarima za bezbednost klubova i izvestaji o bezbednosti sa utakmica.\nNačelnik centra Aleksandar Gargenta kazao je da će se baza konstantno dopunjavati, kao i da je pri njenom formiranju konsultovan poverenik za informacije od javnog značaja i zaštitnik ljudskih prava.\nMUP će predložiti promenu Krivičnog zakonika tako da sud huliganima koji su prekršajno ili krivično kažnjeni kao jednu od mera privremeno oduzme i putnu ispravu i tako spreči njihovo pojavljivanje na utakmicama u inostranstvu, piše list.